रूवरिक, यूँ व कुत: पिकाकया मंका: पिथना 


Hiei बुड़कूगु लँ जि, 

डा. आनन्द जोशी 





५ नव्याः 


रूबरिक | कुत: पिकाक 


यूँ, नेपालमण्डल, ख्वप, नेपालमण्डल , 
नेपाः नेपाः 


घालं बुइक्गु लँय्‌ जि, जिगु पलाः/ ३ 





A ११३६.१३.२०५ 


घालं बुड़कूगु लँय्‌ जि. जिगु पला: 


हाइजिन : डा. आनन्द जोशी 


विधा : हाइकु 

थाकू : न्हू-विद्या प्रिण्टिङ्ग प्रेस, सुकुध्वाखा, ख्वप, नेपालमण्डल, नेपा: | 


डा. आनन्द जोशी / ४ 


लुपा: 


at स्वया: fae न्ह्य: ने.सं. ११३४दँय्‌ जिमिगु मंकाः पिथनाकथं 
आधुनिक कवि व हाइजिन भाजु डा. आनन्द जोशीजुया स्वंगूग हाइक्‌ मुना 
“सर्ग: थः हे विस्तृत’ पिथनागु खः । थुगुसि हाकनं वयूकःया मेगु हाइक्‌ मुना 
an 'घालं बुइकूगु लँय्‌ जि, जिगु पलाः' पिथनाच्चना | थ्व हाइक्‌ HATA दुने 
निथीया हाइक्‌ दुथ्यानाच्चंगु दु । छथी विभिन्न विषय क्षेत्र नाप सम्बन्धित 
हाइकु खःसा AT नाकाबन्दी हाइकु खः | विभिन्न विषय क्षेत्र नाप सम्बन्धित 
हाइक्‌ न्हयप्य(७४)पु व नाकाबन्दी हाइकु नीछ(२१)पृ यानाः गुइन्या(९५)प्‌ 
हाइक्‌ दुथ्याना | थुगुसि हे वयकःया 'भुखाय्‌ ११३५” नांगु (मंकाः हाइक्‌ मुना) 
पिदंगु लुमंकाच्चना | गुकि वयूकःया भुखाय्‌ सम्बन्धि नीगु(२९)पु हाइक्‌ TAM: | 

परम्परागत हाइकू धयागु प्रकृतियात कया: च्वइगु GAT थौं मनूत 
व हे प्रकृति जक स्वया लुधने Hel अवस्था मखयेधुंकल | उकि थम्हं UT, 
थम्हं भोगय्‌ AAMT, थम्हं अनुभव यानागु खँ हाइकुइ प्वंका: उकि व्वमिया 
चेतना थना: ATS तरंग हया बिइमा: धयागु धारणा ज्वना: हाइजिन डा. 
आनन्द जोशीजु न्ह्यज्याना च्वनादिइगु दु । वयकलं हाइकूयात हाइकु जक 
धया मदिसें 'थौंया हाइक्‌' धका: धयादिइगु दु । गुकिइ थौंया इलय्‌ म्वानाच्वंपिं 
मनूतयूसं विभिन्न पःखा, पंगः, पका, हन्ता इत्यादि भोगय्‌ याना च्वनेमाःगु 
दु । गुकियात चिडका मनूत न्ह्यज्याना वनेमा: | व लं क्यनेगु ज्या हाइक्‌ 
पाखे याना च्वनादिइगु दु | 

TH आधुनिक कविताय्‌ डा. आनन्द जोशीजुं बिस्कं कथं थःत थना 
न्ह्यज्याना च्वनादीगु दु उकथं हे हाइकया ख्यलय्‌ नं अज्याःगु बिस्कंकथं थःत 
न्ह्यब्वया न्ह्यज्यानाच्वना दीगु दु । गुकिया अनुभव व अनुभूति भीसं वयूकःया 


घालं बुइकूगु लँय्‌ जि, जिगु पलाः/ ५ 


प्यंगू हाइक मुना सफू खँग्वः सीमाहीन : सीमाहीन जि”, “न्हूगु दिशाय्‌ जि : 
चेतनाया लबु', 'सर्ग: थः हे विस्तृत’, 'त:भुखाय्‌ ११३५' व 'घालं बुइक्‌गु लँय्‌ 
जि, जिगु पला? यायेफु । हाइकुइ वयूकलं मेमेपिसं स्वया: बिस्क प्रतीक, 
बिम्व Bae: बिस्कंगु सवा: वयेक हाइक्‌ ज्यानादीगु दु । 
आधुनिक कवि व हाइजिन भाजु डा. आनन्द जोशीजं थुगुसि नं 
वयूकःया थुगु 'घालं बुझ्कूगु लँय्‌ जि, जिगु पलाः'या मंकाः पिकाक जुयेगु 
स्वःता: बियादीगुलिं रुबरिक व कुतः पिकाक तसक लय्‌ता: | वयूकःयात 
आपालं आपा: सुभाय्‌ द्यछानाच्वना | हाकनं HAT सफूया पिकाक जुयेगु 
ह्वःताः बियादी धयागु भलसा कयाच्वना | मेमेगु सफू थें थुगु सफू नं 
ब्वमिपिसं ययेका दी । जय नेपालभाषा ! 
बिमल ताम्राकार, 
तिबुक्छेँ-८, ख्वप, 
नेपालमण्डल, 
नेपाः । 


डा. आनन्द जोशी / ६ 


हाइजिनया नुग :खँ 


हाइकृया विकास दुत्ततर गतिं छगू देसं मेगु देसय्‌ न्‍यनाः वनाः थौं 
थ्व धाः मानवीय जीवनया छगू महत्वपूर्ण अंशया रुपय्‌ स्थापित जुइधुंक्‌ग 
दु । देयया प्राकृतिक श्रोत नापनापं भौतिक संरचना, सांस्कृतिक व सामाजिक 
पक्ष व जीवनया कटु यथार्थयात एकिकृत याना परम्परागत मू, मान्यता तथा 
आदर्शयात ई अनुरुप हिइका: न्हूगु आयाम : लकस, जीवन व विकासयात 
चिन्तन मननं पिहां वःगु मृतियात अभिव्यक्त याना वनाच्चंगु थ्व धाःया यात्रा 
निश्चय नं च्वछायेबह जू । 

विश्वय्‌ विद्यमान विभिन्न श्रोतय्‌ निरन्तर तरिकां परिवर्तन जुया 
च्वनिगु छगू स्वभाविक प्रकूया खः। गुबले जलवायुइ हिउपा: वःगु दुसा, 
Tact भू बनावटय्‌ हिउपा: वया विश्वया पर्यावरणीय सन्तुलन नं दावाडोल 
जुयाः भीगु विश्वास, आस्था व म्वायेगु पद्धतियात बांमलाक प्रभावित याना: 
वनाच्चंगु दु । थ्व स्थितिं प्याहां aad, सुरक्षित जुइत, मुक्त जुइत न्ह्याक्व 
कुतः याःसां थःगु हे असमर्थतां, अज्ञानतां, लापर्वाहिं फीपिं झन झन त्रासदिया 
धापय्‌ दुनाः वनाच्वन । थथे प्राकृतिक प्रकोपं इलय्‌ ब्यलय्‌ कीत आक्रान्त 
यानाच्वंगु दु, थ्व नापनापं मनू दुने म्वानाच्चंगु पशुत्वं हानं हानं छाय॑ ल्ह्वनाः 
थःगु पह क्यनाच्चंगु विगत इलय्‌ विघटित घटनां, मानवीय क्रियाकलापं बुगु 
समस्यां क्यनाच्वंगु दु, उदाहरणया रुपय्‌ थ्व हे दँय्‌ वंगु तःभुखाय्‌, ग्वःफय्‌ व 
जूगु नाकाबन्दीयात दसिया रुपय्‌ कायेफु । । थ्वया प्रतिकूल प्रभाव झीगु 
सामाजिक परिवेशय्‌, सांस्कृतिक रुपरेखाय, आर्थिक गतिविधिइ, व्यवस्थाया 
स्वरुपय्‌ व पद्धतिइ लानावंगु दु । थ्व दकव क्रियाकलापं घाः यानाब्यूगु दु 
भीगु आस्थाय, विश्वासय्‌, दुढताय्‌, संकल्पय्‌ | घाः स्याइगु स्वभाविक खः, 
गुलिं पाके जुयाः सह याये थाकइफु, Wet संक्रामक जुया: सरय्‌ जुया: 
वनेफु । घाः खः थुकियात निराकरणया लँ मालेगु आवश्यक दु | 


घालं बुइक्गु लँय्‌ जि, जिगु पला:/ ७ 


थ्व हे घालं जितः नं स्यागु दु, घालं हे विभिन्न इलय्‌ जि दुने 
दनावःगु बिचाः, भाव, मनस्थिति, तकना, जिं यानागु अनुभव, महसुस, 
आत्मसमर्पण, व जि दुने विघतित घात प्रतिघात, विरोध आदिया विम्वमय 
अनुभूतियात मूर्तरुप बिइत जिं कृतः याना थ्व सफुतिइ । थ्व घाःया उत्पत्ति, 
स्वरुप, विशेषता, व्याप्ति व विस्तारयात जिं विश्लेषण, चिन्तन मनन याना 
विकल्पया लँ लुइकेत नं स्वया । सम्भावित घाःपाखे इलय्‌ हे सुरक्षित जुइत, 
उत्पत्तिया प्रतिकूल प्रभाव कम यायेत, विस्तारया सीमा कयकुनेत, व 
निराकरणया लँ लुइकेत, इलय्‌ सतर्कता अपने याना वनेत व सजग जुया 
म्वायेत थ्व घालं जितः थना: ब्यूगु दु । थ्व प्रकूयां जिदुने विकल्प व संरक्षणया 
लँ व सुरक्षित जुया म्वायेगु विश्वास, दृढता व संकल्प नं निर्माण जुयावंगु 
वास्तविकतायात थ्व हे सफूया हाइकुइ जिं अभिव्यक्त यायेत स्वयागु दु । 

जिं सिर्जना यानागु हाइकुयात सफूया रुपय्‌ हयेत प्रेरित यानादिइपिं, 
विशेष याना डा. कुन्जनी, डा. रुवी, ई. रिकी, डा. शिशिर व डा. मेरिनयात 
दुनुगंनिसें सुभाय्‌ दु । थ्व सफूया भाय्‌ भिंकाः सफूया प्रुफ स्वया: दीम्ह 
हाइजिन बिमल ताम्राकारयात व जिगु हाइकु मुनायात सफूया रुपय्‌ पिकया: 
जिगु अनुभूतियात न्ह्य:ने ब्वयेत ग्वहालियागु संस्था रुवरिक व कृत: पिकाकयात 
नं यक्वं सुभाय्‌ दु । 


डा. आनन्द जोशी /G 


धल: 





हाइक्‌ 

क) विभिन्न विषय क्षेत्र नाप सम्बन्धित हाइक्‌ 

ख) नाकावन्दी 

परिशिष्टाडू 

क) विभिन्न पत्रिकाय्‌ प्रकाशित व अप्रकाशित हाइक (११३५-११३६) 
ख) डा. आनन्द जोशीया हाइकु सम्वन्धि साहित्यकारतय्‌गु धापू 

ग) डा. आनन्द जोशीया हाइकु सम्वन्धि धारणा 





घालं बुइकूगु लँय्‌ जि, जिगु पला:/ ९ 


घालं बुडकूगु लँय्‌ जि. 
जिंगु पला: 


घालं बुझ्क्गु लँय्‌ जि, जिगु पला:/११ 


विभिन्न विषयक्षेत्र नाप सम्वन्धित 
हाइक्‌ 


घालं बुइकगु लँय्‌ जि, जिगु पला:/ १३ 


१. 
न्यां हे न्या नल 


चुपिया धालय्‌ पला: 
मोक्ष ? ३० शान्ति ! 


२. 
बछलाया ई 
च्वापुधी कुतुंवल 
यात्री संकटय | 


२. 
प्रलयया न्हि 
चच्छि न्हिछि वा वल 
बुँ फिस: जुल | 

४. 
खसु gat ot 
अमूर्त लँयू जिन्दगी 
लँ हे तन लँय्‌ | 


७ 
न्हा बुल ल्ह्वतय्‌ 
न्ह्याथाय्‌ नं म्वायूफु जीव 


यथार्थ सत्य । 





६. 
गुँ चल: वन 
सुनकोशीइ प:खा: 
बाढी बस्तीइ | 


डा. आनन्द जोशी /१६ 


(9. 
वा वल न्हिछि 
गालय्‌ ल: मुन, न्ह्यात 
जा: खंचाया धा: । 


८. 
स्वत्तुस्वल लँ 
साइबरय्‌ लँ माला 
जि तन गुफाय्‌ | 


९ 
चिकुगु क्रतु 
नाइग्राफल नं च्वापु 


ईया पन्जाय्‌ ई । 

१०. 
wae ग्रस्त छ 
गं नेतातयूगु ल्हा:तय्‌ 
बुंख्या:चा छ, ई । 


११. 
समुद्र शान्त 


लबुं त्वताव:म्ह जि 
अस्तित्व पीडा | 





१२. 
सिति नख: थौं 
पुखू बने छँ, मल 
न्हनावन “जि? | 


डा. आनन्द जोशी /१८ 


१२. 
जिं” यन्त्र दयूका 
यन्त्रं ग्व:गु ब्यूहय्‌ जि 
सिर्जना हे गा: । 


१४. 
निभा: त्वःगु न्हि 
सूर्यमुखि स्वां क्वछु 
अशक्त ऋतु | 


१५. 
प:खा: थुन छं 
प:खा: बुल छ दुने 
बर्लिन प:खा: | 


१६. 
जि/प:खा: /भीपिं 
ब्याग: संकल्प व ज्या 
ख्युंया पन्जाय्‌ ज: । 

१७. 
घाज: मुना जिं 
नेताया खल्तिइ मि 
गा: स्वापूया लँय्‌ । 


१८. 
देय्‌ परिक्षणय्‌ 
क्यान्सरं ग्रस्त म्ह : देय्‌ 
गर्ना वन ह: | 


१९. 
प्रदूषित फि 
थाय्‌ थासय्‌ डिजेल 


गतिया हत्या | 





डा. आनन्द जोशी/२० 


20. 
कुँ आक्रान्त थाय्‌ 
विषं छटपट न्या 
थम्हं खंगु गा: | 


२१. 
लँया द्यने लँ 
कांम्ह सलया दौड 


त्रस्त थौं, कन्हे | 
२२. 
लबुया पला: 
तंरग हे अस्तित्व 
जीवन्त गति । 





घालं बुइक्‌गु लँय्‌ जि, जिगु पला:/ २१ 


२३. 
ब्व मग्न ध्यानय्‌ 
न्यां थु षडयन्त्र att 
म्वायूत ल्य:गु लँ | 


२४. 
दिल्ला, वा वल 
पौ ज्वल, क्वथा पुखू 
हिती ल: मव: | 


२५. 
ल्वचं ग्रस्त दे 
कुमिचां नल धलिं 
दुनां च्वन छे । 


२६. 
चाकला-लँय्‌ जि 
हिउपा: चक्रव्यूहय्‌ 
अनाथ मचा । 


डा. आनन्द जोशी/ २२ 


20. 
ब्वाँय्‌ व:गु इवाला 





शहरय्‌ प्रदूषित 
बलात्कृत ल: । 
२८. 
बेसुर धुन 
वीणाया तार BAY 
त्वधूगु तुतां | 
२९. 


जि ल्वय्‌या बुंगा: 
वासलय्‌ आश्रित म्ह 
लँ हीन ot जि | 


घालं बुइकगु लँय्‌ जि, जिगु पला:/ २३ 


३०. 
थौं कुरूप देय्‌ 
मलखं कयपुगु छँ 
तुंचा दा:गु घा: | 


३१ 
ल्वहंहिति गं 
बाथरूमय्‌ बर्षात 
थौंया ह्यूगु मू | 





३२. 
खुसि-सि दुन 
चकन लः, ख्यः जुल 
प्रवाह तन । 


डा. आनन्द जोशी/२४ 


३३. 
न्ह्याथाय्‌ नं गा: गा: 
थम्हं ग्व:गु जालय्‌ थः 





स्वत्तुस्व: सुका | 
२४. 
मि नल बस्ती 
पुखू, तुं, हिति सुख्खा 
कालखण्ड ई | 
३५. 


प:खा: भीगु लँय्‌ 
सुरक्षा ब: नं पंग: 
fot थुना प:खा: | 


घालं बुझ्क्गु लँय्‌ जि, जिगु पला:/ २५ 


३६. 
इलं न:म्ह जि 
जीर्ण जूगु म्ह : सीमा 
प्रकृति वोध । 


३७. 
वा, Bl वल 
फिया मूर्ति चुं दल 
शाश्वत सत्य | 





३८. 
जिं झ्या: चायूका 
धू, कुँ, स: दुहां वल 
त्रस्त लागा, जि । 


डा. आनन्द जोशी/ २६ 


३९. 
निकास बन्द 


बुद्धि कैद सा:गालय्‌ 
ध्वगित गति | 





४०. 
बन विनाश 
खोज विकल्प लँया 


लँ लुइके जिं | 


89. 
“जि व्यूह दुने 
बलाकृत “जि? : न्ह्यसः 
जिं चायूका ता:चा | 


घालं बुझ्क्गु लँय्‌ जि, जिगु पला:/ २७ 


४२. 
छ न्हायूक बिल 
जिं ‘for मखं न्हायूकनय्‌ 
जिं ल्यय्‌ बिस्क लँ | 


४३. 
थौं जि सञ्जालय्‌ 
चक्रव्यूहलय्‌ तुति 
ल: भमलय्‌ ह: | 





४४. 
धुलं ग्रस्त लँ 
ल्वचं आक्रान्त मिखा 


ख्युं गुफाय्‌ यात्रा | 


डा. आनन्द जोशी/२८ 


४५. 
अनन्त यात्रा 
गामं शहरय्‌ दौड 


जि गर्ने मदु । 





४६. 
भीडय्‌ जि, यात्राय्‌ 
पुचलय्‌ नं याक: जि 
थौंया स्वपीडा । 


४७. 
MAM हास 
बुँ, वन, गुँ नं बा%: 
लँ दनि म्वाय्‌त | 


घालं बुझ्क्गु लँय्‌ जि, जिगु पला:/ २९ 


४८. 
पला: न्ह्यःने Ta: 
मनुखं थंगु प:खा: 
स्वार्थ-जालय्‌ भी । 


४९. 
ज: व्याप्त सर्ग: 


ख्युँ दुने कैद पला: 
विडम्वनाय्‌ जि | 





७०. 
abla माला ख्य: 
बँ दक्व कित्ता कात 
कय्‌कुन बिचा: | 


डा. आनन्द जोशी / ३० 


७१. 
यन्त्रय्‌ जि" यन्त्र 





जीवन : मोबाइल 
सन्जालय्‌ न्ह्यपु | 
५२. 
फोहरया गुँ 
अहंया पिरामिड 
जगहीन छे | 
५३. 
थौं शनिवार 
गफ गफय्‌ ई फुत 
न्ह्यसः भीगु मू | 


घालं aga लँय्‌ जि, जिगु पलाः/ ३१ 


५४. 
छं पन खुसि 
क्वयूया बुँ, ख्य: नं बाक: 
लँया खोजय जि | 


५५. 
ल: सूगु बुँगा: 
बुद्धिहीन गा: : न्ह्यपु 
शून्य हिउपा: | 





७६. 
छं दयूकल लँ 
निकासहीन सा:गा: 
आस्था ध्वगित । 


डा. आनन्द जोशी / ३२ 


५७. 
पासा मदु थौं 
ध्यबाया स्वापू पासा 


थौंया विकृति । 


५८. 


ल: प्रदुषित 


खुसि हिल भ्यात्नालय्‌ 


संकटय्‌ जीव | 





५९. 
फ्वगिंया घा:-स: 
घा:-स: ला त:भुखाय्‌ 
चुंदन प:खा: | 


घालं बुइकगु लँय्‌ जि, जिगु पलाः/ ३३ 


६०. 
चिकुला, सुथ 
शीतं अशक्त ह:त 
सन्त्रस्त हः, ई । 


६१. 
तज्यात न्हायूकं 
जि नं चुंदल कुचाय्‌ 
चुंदन जि’, मू | 


६२. 
वाढी लँय्‌, फलय्‌ 
हा विनाया विकास 
कथ्वी था:गु क्वँय्‌ | 





डा. आनन्द जोशी / ३४ 


६३. 
ख्युं धुळू : म्हिगः 
Ras आक्रमण ‘all’ 





स्वतुस्वल जि | 
६४. 
बुँइ भूक्षय 
चां प्रदूषित खुसि 
ल्वय्‌या प्रकोप | 
६५. 


स्वां मह्व स्वांमाय्‌ 
स्वां-कचा फूलदानय्‌ 
चा माः म्वायेत | 


घालं बुइक्‌गु लँय्‌ जि, जिगु पला:/ २५ 


६६. 
gud: दं बस्ती 
बस्ती लिक: उद्योग 
अभिशप्त लँ | 


६७. 
हः सन wa 
मुक्तिया म्ये थ्वल फसय्‌ 
चेतनाया स: । 


६८. 
दिल्लाय्‌ वा मव: 


हिउपा: जलवायु 
खुसि बगर | 





डा. आनन्द जोशी/ ३९ 


६९. 
चिकुलाया न्हि 
च्वापुं त्वपुल छँ, ख्य: 
थौं मि कैद खँय्‌ । 


७०. 
थौं नं जि याक: 
खुसि थःगु हे लॅय्‌ 
जि थःगु यात्राय्‌ | 





(७१. 
स: aa लँय्‌, बँय्‌ 
प:खा: सँबात, दुन 
आः, सितु म्वाइ | 


घालं बुइक्‌गु लँय्‌ जि, जिगु पलाः/ ३9 


७२. 
Set बिल घा: 
त:भ्रुखाचं ध्वस्त गां 
घालं क्यन लँ | 


७७३. 
हाइकु ला ल: 
न्ह्याइ ल:, इनि थःत 
जीवन्त श्रोत । 





७४. 
मोडय्‌ जि, पला: 
खसुं अस्पष्ट दिशा 
आ: दयूके लँ जिं । 


डा. आनन्द जोशी / ३८ 


नाकाबन्दी 
हाइकु 


घालं बुइक्गु लँय्‌ जि, जिगु पलाः/ ३९ 


१. 
नाका, लँ बन्द 
मनू प:खा: मनूया 
अस्तित्व युद्ध। 


२. 
संत्रस्त देयू, जि 
तधि-न्यां हे त्रस्त न्या 
न्याय-छँ मौन | 


3. 
नाकाबन्द ई 
सम्भ्गैता सिर्फ भ्वँतय्‌ 


द्वन्द्वया पुसा | 


४. 
उर्जा संकट 
देयूया विकास धापय्‌ 
ख्युंया लागाय्‌ देय्‌ । 


घालं बुइकूगु लँय्‌ जि, जिगु पला:/ ४१ 


५. 
आश्रित मनोवृत्ति 


शरणार्थी भी | 








६. 
ल: अपांग थौं 
विकास-रेल बन्द 
धापय्‌ भी, पला: | 


डा. आनन्द जोशी / WR 


७. 
चिकं अभाव 
लँय्‌ गाडी यथावत 
विरोधाभास । 


८. 
ई फुत व्यर्थय्‌ 
ग्यासया क्यूलय्‌ जि, ई 
छंगु ल्हा:तय्‌ “at? | 


९. 
ग्यास अभाव 
भुतू मच्या:, त्रस्त भी 
वन फडानी | 





घालं बुइक्‌गु लँय्‌ जि, जिगु पला:/ ४३ 


90. 


बेसा:-भा: थिके 
साहुया ल्हा:तय्‌ धुकू 
संत्रस्त ई, जि । 
११. 
लँय्‌ छं पिल कँ 
दन बर्लिन प:खा: लँय्‌ 
न्या कैद ड्याम | 
१२. 
लागा अशान्त 
द्वन्द्व की भी दथुइ 
पशुत्व न्हिल | 
१३. 
मि च्याकल छं 


मि पन ज:लाख:लां 
मिं पुत जित: । 


डा. आनन्द जोशी / हैं ४ 


१४. 
प:खा सँबात 
खँग्वलय्‌ जक स्वापू 


जाल्य्‌ दे, भीपिं | 
१५. 
जिं थ:त माला 
नाकाबन्द लँ दक्व 
जि तन ख्युंलय्‌ । 
१६. 


ख्वा: द्यने ख्वा:पा: 
खँ व ज्याया बीचय्‌ गा: 


संकटय्‌ कीपिं | 
१७. 
लितहल ई 
पशुत्वं आक्रमण 
अस्तव्यस्त दे । 


घालं बुइकगु लँय्‌ जि, जिगु पला:/ WY 


१८. 
देसय्‌ देय्‌ माला 
व्यवस्था माखापिखाय्‌ 
ख्वा: तन द्वन्द्वय्‌ | 


98. 
प्यखें गुँया देय्‌ 
आक्रान्त भी, जीवन 
लँ aft यात्री | 


२०. 
लः सुनावन 
योजनाय्‌ हे कैद लँ 


विकल्प लँय्‌ जि | 


२१. 
स्वां गन दिल्लाय्‌ 
स्वतन्त्र सिर्फ भ्रम 
लँया खोजय्‌ जि । 


डा. आनन्द जोशी / WE 


परिशिष्टांक 


विभिन्न पत्रिकाय प्रकाशित व अप्रकाशित हाइक्‌ (११३७ - ११३६) 





१. न्यां हे न्या नल, नःलि (दँ १० ल्या: ८ थ्यंल्या: ८६) पेज ३, ने.सं. ११३५ 
२. बछलाया ई, नःलि, (१०:८:८६) पेज ३, ने.सं. ११३५ 
३. प्रलयया fe, नःलि, (१०:८:८६) पेज ३, ने.सं. ११३५ 
४. खसुदुने लँ, नःलि, (१०:८:८६) पेज ३, ने.सं. ११३५ 
५. न्हा बुल ल्ह्वतय्‌ 
६. गुं चलःवन, नःलि, (१०:५:८३) पेज ३, ने.सं. ११३५ 
७. वा बल न्हिछि, नःलि, (१०:८:८६) पेज ३, ने.सं. ११३५ 
८. स्वतुस्वल a 
९. चिकुगु ऋतु 
१०. न्ह्यलंग्रस्त छ, नःलि, (१०:८:८६) पेज ३, ने.सं. ११३५ 
११. समद्र शान्त 
१२. सिति नखः थीं, नःलि, (१०:५:८३) पेज ३, ने.सं. ११३५ 
१३. 'जिं' यन्त्र दयूका, नःलि, (१०:५:८३) पेज ३, ने.सं. ११३५ 
१४. निभाः त्वःगु न्हि, नःलि, (१०:५:८३) पेज ३, ने.सं. ११३५ 
१५. पःखाः थुन छं, नःलि, (१०:५:८३) पेज ३, ने.सं. ११३५ 
१६ जि/पःखाः/क्िपिं, नःलि, (१०:८:८६) पेज ३, ने.सं. ११३५ 
१७. घाजः मुना जिं, नःलि, (१०:८:८६) पेज ३, ने.सं. ११३५ 
१८. दे परिक्षणय्‌, थाँकन्हे, (६५:६:२२३) पेज ५, ने.सं. ११३५ 
१९. प्रदूषित फि 
२०. के आक्रान्त थाय, नःलि, (१०:८:८६) पेज ३, ने.सं. ११३५ 
२१. ल॑या बने लँ, नःलि, (१०:५:८३) पेज ३, ने.सं. ११३५ 
२२. लबुया पला: 
२३. ब्वः मग्न ध्यानय, थौंकन्हे, (६५:६:२२३) पेज ५, ने.सं. ११३५ 
२४. दिल्ला, वा वल 
२५. ल्वयूनंग्रस्त दे, नःलि, (१०:५:८३) पेज ३, ने.सं. ११३५ 


. चाकला-लंय्‌ जि, 


नःलि, (१०:८:८६) पेज ३, ने.सं. ११३५ 


घालं बुइकूगु लँय्‌ जि, जिगु पला:/ ४७ 


. ब्वाँय्‌ वःगु भवाला,न्हू प्रेटिज नेपाः, (१२:९:१२३) पेज २४, ने.सं. ११३६ 
. बेसुर धुन, थौंकन्हे, (६५:६:२२३) पेज ५, ने.सं. ११३५ 

. जि ल्वय्‌या बुंगाः, थोंकन्हे, (६५:६:२२३) पेज ५, ने.सं. ११३५ 

at कुरुप देय,्‌ नःलि, (१०:५:८३) पेज ३, ने.सं. ११३५ 

. ल्वहंहिति गं, थौंया हाइक कविता, ब्व निब्व, पेज २०, ने.सं. ११३६ 


खुसि-सि दुन, थौंकन्हे, (६५:६:२२३) पेज ५, ने.सं. ११३५ 
. न्ह्याथाय्‌ नं गाः गाः, थौंकन्हे, (६५:६:२२३) पेज ५, ने.सं. ११३५ 
. मि नल बस्ती 
. पःखाः भिगु लँय्‌, थौंया हाइकु कविता, ब्व निब्व, पेज २०, ने.सं. ११३६ 
. इलं नम्ह जि 
. वा, फय्‌ वल, नःलि, (१०:५:८३) पेज ३, ने.सं. ११३५ 


. जिं भयाः चायूका 


३९. निकास बन्द, थीौंकन्‍्हे, (६५:६:२२३) पेज ५, ने.सं. ११३५ 

४०. वन विनाश 

४१. fH व्यूह दुने 

४२. छ न्हायक बिल, थौंया हाइकु कविता, ब्व निब्व, पेज २०, ने.सं. ११३६ 
४३. थौं जि सञ्जालय्‌, थौंया हाइकु कविता, ब्व निब्व, पेज २०, ने.सं. ११३६ 
४४. धुल ग्रस्त ल॑, थौंकन्हे, (६५:६:२२३) पेज ५, ने.सं. ११३५ 

४५. अनन्त यात्रा, हू प्रेटिज नेपाः, (१२:९:१२३) पेज २४, ने.सं. ११३६ 
४६. भीडय्‌ जि, यात्राय्‌ 

४७. श्रोतया ह्रास 

४८. पला: न्ह्यःने ल्ह्वं, न्हू प्रेटिज नेपाः, (१२:९:१२३) पेज २४, ने.सं. ११३६ 

४९. जः व्याप्त सर्गः 

५० भीसं माला ख्यः, न्हू प्रेटिज नेपाः, (१२:९:१२३) पेज २४, ने.सं. ११३६ 
५१. यन्त्रय्‌ 'जि’ यन्त्र 

५२. फोहरया गां 

५३. थौं शनिवार 

५४. छं पन खुसि, नह प्रेटिज नेपाः(१२:९:१२३) पेज २४, ने.सं. ११३६ 
५५. लः सुगु बुंगा; न्हू प्रेटिज नेपाः,१२:९:१२३) पेज २४, ने.सं. ११३६ 

५७. 


द्र 


PNA GM २८ K MND 


पासा मदु थौं 


. लः प्रदुषित 

. फ्वगिंया घाः-सः 
. चिकूला, सुथ 

. तज्यात न्हायूकं 


बाढी लँय्‌, फलय्‌ 


- ख्युं धुकू : म्हिगः 

. बुड भूक्षय, न्हू प्रेटिज नेपाः, (१२:९:१२३) पेज २४, ने.सं. ११३६ 
. स्वां मह्वः स्वामाय्‌ 

. धूफ्वः लँ, बस्ती 

. हः सन फसं 

. दिल्लाय्‌ वा मव: 

. चिकलाया fe, थौंया हाइकु कविता, ब्व निब्व, पेज २०, ने.सं. ११३६ 
. थौं नं जि याक: 

. सः थ्वल लँय्‌, ay, नःलि, (१०:५:८३) पेज ३, ने.सं. ११३५ 

. इलं विल घाः 

. हाइकु ला लः, हू प्रेटिज नेपाः(१२:९:१२३) पेज २४, ने.सं. ११३६ 
७४ 





मोडय्‌ जि, पलाः, थोंकन्हे, (६५:६:२२३) पेज ५, ने.सं. ११३५ 
नाकाबन्दी हाइकु 

. नाका, लँ वन्द, नःलि, (१०:१२:९०) पेज ३, ने.सं. ११३६ 
. संत्रस्त देय, जि, नःलि, (१०:१२:९०) पेज ३, ने.सं. ११३६ 
. नाकावन्द ई, नःलि, (१०:१२:९०) पेज ३, ने.सं. ११३६ 
. उर्जा संकट, नःलि, (१०:१२:९०) पेज ३, ने.सं. ११३६ 
. चिक: निम्ति 'क्‍यू, नःलि, (१०:१२:९०) पेज ३, ने.सं. ११३६ 
. लः अपांग थीं, नःलि, (११:३:९३) पेज ३, ने.सं. ११३६ 
. चिकं अभाव, नःलि, (११:३:९३) पेज ३, ने.सं. ११३६ 
. ई फुत व्यर्थय्‌, नःलि, (११:३:९३) पेज ३, ने.सं. ११३६ 
. ग्यास अभाव, नःलि, (१०:१२:९०) पेज ३, ने.सं. ११३६ 





घालं बुइक्‌गु लँय्‌ जि, जिगु पला:/ ४९ 


१२. 


. बेसाः-भाः थिके, 
. लँय्‌ छं पिल क॑ 


लागा अशान्त, 


. मि च्याकल छं, 

. पःखा संवात, 

. जिं थःतः माला, 

. ख्वा: द्यने ख्वाःपाः, 
. लितहल ई, 

. देसय्‌ देय्‌ माल, 

. प्यखें गुँया देय, 

. लः सुनावन, 

. स्वां गन दिल्लाय, 

नःलि, 


नःलि, 
नःलि, 
नःलि, 
नःलि, 
नःलि, 
नःलि, 
नःलि, 
नःलि, 
नःलि, 
नःलि, 

११:३:९३) पेज ३, ने.सं. ११३६ 
११:३:९३) पेज ३, ने.सं. ११३६ 
११:३:९३) पेज ३, ने.सं. ११३६ 
१०:१२:९०) पेज ३, ने.सं. ११३६ 
१०:१२:९०) पेज ३, ने.सं. ११३६ 
११:३:९३) पेज ३, ने.सं. ११३६ 
१०:१२:९०) पेज ३, ने.सं. ११३६ 
११:३:९३) पेज ३, ने.सं. ११३६ 
१०:१२:९०) पेज ३, ने.सं. ११३६ 








डा. आनन्द जोशीया हाइकु सम्वन्धि 
विभिन्‍न साहित्यकारतयगु घापू 


खँग्व: सीमाहीन : सीमाहीन जि’ नांगु हाइकु मुनाया पिथना 
नेपालभाषा काव्य ख्यलय्‌ छगू न्स्यथनेबहगु घटना जूवःगु दु । ... वयकःया 
कविता AS: याना क्वचाये A: भाव व भावना परिपाक जुया: क्रियाशील 
जुया: चेतनायात माःकथं सक्रिय यायेगुली संलग्न जुयाच्वंगु GAT । ... थ्व 
वय्‌क:या कविताया विशेषता हे धायेमा: । ... धाये, प्रभावित यायेगु कृत: वा 
संकेत यायेगु थ्व संकेतात्मकता हे वयूकःया हाइक्‌ कविताय्‌ निहित सौन्दर्य 
खः । थुकी हे वयूकःया तातुना व रचना कौशल मेमेपिं हाइकूमितय्‌गु तातुना 
व रचनाकौशल लिसेयागु भेद दुपिनाच्चंगु सिड दु ।' 
- माधवलाल कर्माचार्य (ने. सं. ११३२ ), 
आनन्द जोशीया हाइक मुना ata: सीमाहीन : सीमाहीन जि”, 
नेवाः हाइक, द॑ १, ल्या: ५, पेज २०-२२ I 


HN हाइक्‌ कविताया यात्रा ने.सं. ११३०दंय्‌ थ्यंबलय्‌ गुगु कथं 
हाइक्‌ न्ह्यानाच्चंगु खः उकियात फपुइका छगू दिशावोध यायेगु ज्या डा. 
आनन्द जोशीपाखें जुल । डा. आनन्द जोशीयागु खँग्व: सीमाहीन : सीमाहीन 
जि’ हाइकू कविता संग्रहया माध्यमं छगू न्हूगु दिशा प्रादुर्भाव यायेगु कृतः 
जुल । समसामयिक जीवनया घात प्रतिघातय्‌ खनेदुगु लु, यथार्थता, नगरवोध, 
विकास, प्रकृति परिवर्तन, दैवी प्रकोप आदि आदियात कय्च्याना: हाइक्‌या 
विषयगत विस्तार जक मखु, हाइकयात स्वयेगु मिखा नाप हिलेगु कुत: जुल । 
...थोंया हाइकु अर्थात्‌ समसामयिक प्रवृत्तियात विकास याना थुकिया न्ह्यलुवा: 
रुपं थःत मुखरित यायेफुगु खनेदु ।' 

- इन्द्र माली (११३६), 
स्याउँत:स्वां, पेज ७, 
कुतः पिकाक, ख्वप | 


घालं बुइकगु लँय्‌ जि, जिगु पलाः/५१ 


'अनेक कथंया मौलिकता न्त्यब्वयेगु आनन्द जोशीया विशेषता 
खः । ... खँग्व: सीमाहीन : सीमाहीन जि’ हाइक्‌ सफृतिइ थीथी सवाःया 
हाइकू दु, मौलिक संरचना दु, सामाजिक सचेतनाया सः दु, स्वतन्त्र रुपं 
ब्वयेगु फय्‌ दु, सामाजिक विकृति विसंगतियात हुरुहरु च्याकेगु मि दु । उकें 
थ्व फय्‌ खः, मि खः । 

- डा. पुष्पराज राजकर्णिकार (ने. सं. ११३२), 
फय्‌ खः मि खः आनन्दया हाइकु जिगु मिखाय्‌, 
नेवाः हाइकु, द॑ १, ल्या: ४, पेज १३-१४ | 


'न्हू चेतना, विचार, शैली व प्रवाह ज्वना स्थापित जूम्ह कवि 
आनन्द जोशी कविताया मुक्त आकाशं हाइकूया अतिक हे परिमित संरचनाय्‌ 
न्ह्यंक वःगु दु । ... कवि जोशीं प्राकृतिक व सामाजिक विम्ब व प्रतीकपाखें 
थौंया ईयात, उकिया लिच्व:यात संवेदित याःगु दु । ...जीवनय्‌ वंगु तःधंगु 
हिउपाःयात Aged हाइकूइ विषयया व्याप्ति, संरचनाय्‌ छुं हिउपा: व कविता 
तत्व नं दयेमा:गु खय्‌ चर्चा व बहस याये फइगु अवस्थाया लागिं कवि जोशीं 
ate थःगु बिचाः नं प्वंकातःगु दु । नेपालभाषाय्‌ च्वयाः हयाच्वंगु न्हू 
विधाकथं हाइकृयात मौलिकता बित व थ्वया स्वरुपया निरुपणया लागिं नं 
च्वमिया अभिमत सकारात्मक तायेकेमा: ।' 

- ध्रुव मधिकरः्मी (ने. सं. ११३१), 
कवि आनन्द जोशीया हाइकु : जीवन व प्रकृतिया थीथी सन्दर्भ, 


नःलि, दँ ६, ल्या: ६, पेज १३ - १५। 


'डा. आनन्द जोशी नेपालभाषा साहित्य Bay दकलय्‌ उच्च 
सम्मान श्रेष्ठ सिरपाः' पाखें सम्मानित जुया च्वनादीम्ह व्यक्तित्व ख: | 
साहित्यिक ख्यलय्‌ वयूकलं कविताया माध्यमं नेपालभाषा साहित्य AT यायेत 
आपालं योगदान याना दीगु दु । वय्‌कःया कविता लेखन शैली व प्रस्तुतिइ 
थःगु हे मौलिकता खनेदु थें आ:या हाइकू लेखनय्‌ नं थ्व हे स्तरीयताया 
प्रतिविम्व खने दयाच्वंगु दु ।' 

- नरेशवीर शाक्य, सम्पादक, 
नःलि, द॑ ६, ल्या: १, ज्येष्ठ २०६७, पेज ३१ | 


डा. आनन्द जोशी /५ २ 


'वयूकलं (आनन्द जोशीं) शुरुशुरुइ गद्य कविताया धा: न्ह्याकादिल 
अथे हे हाइक्‌ नं न्ह्याये थें मन्ह्या थें न्ह्यानाच्वंथाय्‌ खुसि जुया: नेपालभाषाया 
हाइकुया ख्यलय्‌ लुयावल | वयूकलं हाइक्‌ जक च्वयेगु मयासे नेपालभाषाया 
हाइकृयात गुकथं न्ह्यज्याका यंकेगु धयागु अवधारण दयेका छगू ज्यापौ 
च्वयादिल । ... गुकिं नेपालभाषाया हाइकुयात न्ह्याकेत कार्यदिशा तय जूवंगु 
द्‌।' 


- बिमल ताम्राकार (ने.सं. ११३३), 
लुपा:, थौंया कविता विधा: : जीवन्त पला:, पेज ३ । 


` ... सिद्धहस्त प्रगतिवादी कवि व आँट भय ब्यूम्ह हाइजिन डा. 

आनन्द जोशीया हाइक्‌ ब्वनेधुंका: सुं नं ब्वमिपिसं वयूक:यात 'अभियानया 
न्हधाः' मखु धकाः धाये हे फइमखु । ... नेपालभाषा हाइक्‌ ख्यःया सीमायात 
थ्व खँग्व: सीमाहीन : सीमाहीन जि’ सफुतिं अझ अप्वः चककाः ब्यूगु दु ।' 
- दया खड्गी “बेचैन” (ने.सं. ११३२), 

ताल्जुइ डा. आनन्द जोशीया “ata: सीमाहीन : सीमाहीन जि” ब्वनेधुंका:, 
नेवा: हाइक, दँ २, ल्या: १, पेज १८ | 


नेपालभाषा काव्य ख्यलय्‌ प्रतिस्थापित नांजा:म्ह कवि डा. आनन्द 

जोशीजु नं हाइकु च्वयाः सफू पिथना दीगु लसताया खँ खः । ... चेतनाया 

ल्हाःतं ह्यूपाःया ध्वाँय्‌ ज्वनाः न्हूगु लँपु दयेकेगु अभियानय्‌ छगू स्वरुप, 

न्ह्यब्वया: काव्यया ग्वःफसय्‌ तनाच्चंगु शून्यतायात हाथ्या बिया: जल्ल थीगु 

सृथ हया: सीमाहीन खंग्वलय्‌ प्यखेरं न्यनाच्च॑म्ह आनन्द जोशी, नेपालभाषा 

काव्य ख्यलय्‌ न्यानाच्चंगु गं खः, गुकिया सलं जःयात नं चिरफर यानाः 
क्यनाच्चनी । 

- ईश्वरीमैंया श्रेष्ठ (ने.सं. ११३१), 

ara. सीमाहीन : सीमाहीन जि दुनेयाम्ह 

आनन्द जोशीयात खनाबलय्‌ ..., 

नेवाः हाइकु, द॑ १, ल्या: २, पेज १४-१५ | 


घालं बुझ्कूगु लँय्‌ जि, जिगु पला:/ ५२ 


'डा. आनन्द जोशी नेपालभाषाया हाइकु ख्यलय्‌ पला: छिना दियेवं 
नेपालभाषाया हाइक्‌ ख्य: TAT: तफा जुयावंगु दु । थुकिं हाइक्‌ ख्यलय्‌ ल्हाः 


न्ह्याकाच्चंपिं न्हून्हूपिं हाइजिनतयूत नं हःपाः व तिबः जूवंगु दु । 
- कृष्णभक्त बोडे (११३५), 


नेपालभाषा हाइक्‌ जातः, पेज ६२, 
कुतः पिकाकः, ख्वप । 


डा. आनन्द जोशी /५ ४ 


डा. आनन्द जोशीया हाइकु सम्बन्धि धापू 


(प्राकृतिक दृश्य, वातावरणीय स्थिति (हास व संरक्षण), जीवनया 
प्रसंग, जीवनय्‌ घटय्‌ AST घटना, मानवीय क्रियाकलाप आदि पाखें बुझ्गु 
अन्तर अनुभूतियात गथे कविं अनुभव याःगु खः, अथे हे Grad अभिव्यक्त 
यायेगु हे हाइक्‌ खः | मेखतं धायेगु खःसा अनुभूतिया चरमक्षणया कविता खः 
- हाइकु ।' 


'हाइकूइ Ue खंगु, थम्हं भोगय्‌ यानागु, थम्हं अनुभव यानागु खं 
अभिव्यक्त जुइमाः, थ्व व्वनिबलय्‌ ब्वमिं नं व हे खं, व हे दृश्य, व हे घटना 
वा अन्तर सम्वन्ध वा अन्तर प्रतिक्रिया न्ह्यःने दंव: थें, थम्हं हे खना थें, थम्हं 
हे भोगय्‌ याना थें आभाष जुइमा:, चेतना थना: बिइमा: | थ्व जुइत हाइक्‌इ 
दकसिबे दयेमाःगु ला कविता खः, कविताहीन हाइकु छपा: भ्वं जक सावित 
जुइ ।' 


'जिं स्वये - कविं च्वइगु हाइकु मि खः, थ्वं भौतिक रुपं ला पुइ 
मखु । तर व हे मिं भी दुने चेतना थना: न्ह्यपुइ तरंग हयाबिइ | थ्व हे 
हाइकूया सफलता खः ।' 


‘aa हाइकु थौंया किपा खः | थौंया मनुखं खंगु, अनुभव यानाच्वंगु 
अवस्था, जिन्दगीया संघर्ष, प्रगतिया कुतः, कन्हयया प्रति आस्था, कन्हयया 
सम्पन्न लँया खोजयात प्रतिनिधित्व यायेत दनाव:गु अभियान खः - थौंया 
हाइकु | जीवन, लकस व विकासया दथुइया स्वापू सशक्त रुपं कायम याना: 
न्ह्याःवनेत बूगु, AAT पला: खः - थौंया हाइक्‌” ।' 


~~) 


'म्हिगःया वातावरण, अवस्था व म्वायेगु लँपुया घेरां पिहां वयाः 
परम्परागत हाइकुया विभिन्न विशेषतायात अस्वीकार यानाः वा ई अनुरुप 
हिइकाः “थौंया हाइकु” चकनेत सर्ग: माःगु दु । 


घालं aga लँय्‌ जि, जिगु पला:/ ५५ 


